EFORL วิ่งต่อเนื่อง-จ่อฟันกำไรกว่า 200 ลบ.ปักหมุดเปิดสาขา “วุฒิศักดิ์” ใน CLMV
EFORL วิ่งต่อเนื่อง ปีนี้จ่อฟันกำไรกว่า 200 ลบ.ปักหมุดเปิดสาขา "วุฒิศักดิ์" ใน CLMV บล.ฟิลลิปแนะนำ "ซื้อ" เป้า 1.63 บ.
16 มิ.ย. 2558

ผู้สื่อข่าวรายงานว่า ราคาหุ้น บริษัท อี ฟอร์ แอล เอม จำกัด (มหาชน) หรือ EFORL ณ เวลา 11.09 น.อยู่ที่ 1.27 บาท บวก 0.22 หรือ 1.60% มูลค่าการซื้อขาย 50.70 ล้านบาท ขณะที่ดัชนีหุ้นไทยโดยรวมบวก 0.22%

โดยวันนี้ราคาหุ้นเปิดตลาดที่ 1.26 บาท และปรับตัวขึ้นแตะระดับสูงสุดที่ 1.28 บาท ทั้งนี้จากกราฟจะเห็นว่าราคาหุ้นมีการปรับตัวขึ้นต่อเนื่องนับตั้งแต่วันที่ 10 มิ.ย.58 ที่ผ่านมา
ด้าน บล.ฟิลลิป ระบุในบทวิเคราะห์(16 มิ.ย.) แนะนำ “ซื้อ” EFORL ราคาเป้าหมาย 1.63 บาท/หุ้น โดยในงาน Opportunity Day เมื่อ 15 มิ.ย. 58 คุณธีรวุทธิ์ ปางวิรุฬห์รักข์ CEO ได้เผย Roadmap ช่วงปี 58-60 ของกลุ่ม EFORL ว่าจะเน้นที่ธุรกิจด้านสุขภาพและความงาม
เนื่องจากมีตลาดรวมที่ใหญ่ และอัตราการเติบโตที่ดี ทั้งนี้ตั้งเป้านำสินค้า Siam Snail เข้าจำหน่ายเริ่มปลายมิ.ย.58 ทั้งที่วุฒิศักดิ์คลีนิค 121 แห่งทั่วประเทศและร้านค้าปลีก 
รวมทั้งนำ WCIG เข้าจดทะเบียนในตลาดหลักทรัพย์ช่วงต้นปี 59 ซึ่ง EFORL จะขายหุ้นออกบางส่วน คาดเงินนำมาใช้หนี้ทำให้ทั้งในส่วนของ WCIG และ  EFORL เป็น Debt-free ii) ทำ M&amp;A ธุรกิจเกี่ยวกับความงามเพิ่มเติม
พร้อมมุ่งเน้นขยายไลน์สินค้าของ Wuttisak Cosmetics โดยเน้นเพิ่มสาขา “วุฒิศักดิ์” ในต่างประเทศจากปัจจุบันมี 12 แห่งใน CLMV โดยอยู่ระหว่างพิจารณาเปิดสาขาเพิ่มที่ อินโดนีเซีย อินเดีย ฟิลิปปินส์ ในปี 59 ในส่วนของ Siam Snail นั้นก็มีแผนในระยะยาวที่จะส่งออกผลิตภัณฑ์เช่นกัน 
สำหรับเป้ารายได้และกำไรปี 58 อยู่ที่ 4 พันล้านบาทและ 240 ล้านบาท ตามลำดับ Driver ได้แก่ WCIG ที่เริ่มรวมงบในเดือนธ.ค.57 โดยในไตรมาส 1/58 แสดงกำไรได้ที่ราว 100 ล้านบาท  